
ΠΕΡΙΛΗΠΤΙΚΗ ΕΝΗΜΕΡΩΣΗ ΤΡΙΤΟΥ ΤΡΙΜΗΝΟΥ 2016

ΟΙ ΙΣΧΥΡΕΣ ΕΠΙΔΟΣΕΙΣ ΤΟΥ ΤΡΙΜΗΝΟΥ ΕΠΙΒΕΒΑΙΩΝΟΥΝ ΤΙΣ ΠΡΟΣΔΟΚΙΕΣ ΓΙΑ ΤΟ ΣΥΝΟΛΟ ΤΟΥ ΕΤΟΥΣ

Η Coca-Cola HBC AG, ένας από τους κορυφαίους εμφιαλωτές των σημάτων της The Coca-Cola Company, ανακοινώνει σήμερα την περιληπτική ενημέρωση για την πορεία των εργασιών του τρίτου τριμήνου του 2016.
Βασικά μεγέθη τρίτου τριμήνου
· Η τάση του όγκου πωλήσεων εξελίχθηκε όπως αναμενόταν στη διάρκεια του τριμήνου με πτώση 1,0% έναντι αυξημένων συγκριτικών μεγεθών, καθώς κατά το αντίστοιχο τρίμηνο πέρυσι είχαν καταγραφεί αυξημένες πωλήσεις λόγω μεγαλύτερης ζήτησης στην κατηγορία των εμφιαλωμένων νερών. O όγκος πωλήσεων υποχώρησε κατά 0,3% σε εννεάμηνη βάση.
· Ο όγκος πωλήσεων στις αναπτυγμένες αγορές συνέχισε την τάση που καταγράφηκε το πρώτο εξάμηνο του έτους, επηρεαζόμενος από την αρκετά υψηλότερη συγκριτική βάση το αντίστοιχο τρίμηνο πέρυσι. Η πτώση κατά 2,5% οφείλεται στις μειωμένες πωλήσεις στην κατηγορία εμφιαλωμένων νερών σε Ιταλία και Αυστρία.
· Ο όγκος πωλήσεων στις αναπτυσσόμενες αγορές υποχώρησε κατά 4,2% στη διάρκεια του τριμήνου, έναντι αύξησης 10,4% κατά το αντίστοιχο τρίμηνο πέρυσι.
· [bookmark: _GoBack]Ο όγκος πωλήσεων στις αναδυόμενες αγορές αυξήθηκε κατά 1,3%, γεγονός που σηματοδοτεί βελτίωση σε σχέση με την τάση του πρώτου εξαμήνου και οφείλεται στη συνεχιζόμενη άνοδο των πωλήσεων στη Νιγηρία και τη Ρουμανία και στην επιβράδυνση της πτώσης του όγκου πωλήσεων στη Ρωσία.
· Η έμφασή μας στις πρωτοβουλίες διαχείρισης της αύξησης των εσόδων οδήγησε σε μία αύξηση των καθαρών εσόδων από πωλήσεις ανά κιβώτιο σε ουδέτερη συναλλαγματική βάση κατά 3,8%, με το μείγμα κατηγορίας και συσκευασίας να βελτιώνεται σε όλες τις αγορές.
· Οι προωθητικές ενέργειες και το δυσμενές μείγμα καναλιών διανομής επηρέασαν τα καθαρά έσοδα από πωλήσεις ανά κιβώτιο σε ουδέτερη συναλλαγματική βάση στις αναπτυγμένες αγορές, τα οποία υποχώρησαν κατά 0,3%.
· Στις αναπτυσσόμενες αγορές, η αποτελεσματική διαχείριση των προωθητικών ενεργειών σε συνδυασμό με τις μειωμένες αποπληθωριστικές πιέσεις, οδήγησαν σε αύξηση των καθαρών εσόδων από πωλήσεις ανά κιβώτιο σε ουδέτερη συναλλαγματική βάση κατά 3,5%, αντιστρέφοντας την αρνητική τάση του πρώτου εξαμήνου του έτους.
· Οι αυξήσεις των τιμών στις αναδυόμενες αγορές οδήγησαν σε αύξηση κατά 8,1% των καθαρών εσόδων από πωλήσεις ανά κιβώτιο σε ουδέτερη συναλλαγματική βάση, επιταχύνοντας έτσι το ρυθμό αύξησης που είχε επιτευχθεί κατά το πρώτο εξάμηνο του έτους. 
Ο κ. Δημήτρης Λόης, Διευθύνων Σύμβουλος της Coca-Cola HBC AG, σχολίασε:
«Οι επιδόσεις μας στο τρίτο τρίμηνο του έτους επιβεβαίωσαν τις προσδοκίες μας, ενώ ο χαμηλότερος όγκος πωλήσεων αντανακλά τη σημαντική αύξηση του όγκου πωλήσεων που παρατηρήθηκε κατά το τρίτο τρίμηνο του 2015. Είμαστε ικανοποιημένοι από τα αποτελέσματα των εμπορικών πρωτοβουλιών, τα οποία οδήγησαν σε βελτίωση των καθαρών εσόδων από πωλήσεις ανά κιβώτιο σε ουδέτερη συναλλαγματική βάση. Οι επιχειρηματικές μας δραστηριότητες εξελίσσονται ικανοποιητικά και παραμένουμε πεπεισμένοι ότι θα πετύχουμε τις προσδοκίες μας για το σύνολο του έτους».


	Μεταβολή (%) Γ' τρίμηνο 2016 με Γ' τρίμηνο 2015
	Όγκος πωλήσεων (%)
	Καθαρά έσοδα από πωλήσεις (%)
	Καθαρά έσοδα από πωλήσεις ανά κιβώτιο (%)
	Καθαρά έσοδα από πωλήσεις ανά κιβώτιο σε ουδέτερη συναλλαγματική βάση1 (%)

	Σύνολο Ομίλου
	-1,0
	-1,9
	-0,7
	3,8

	Αναπτυγμένες αγορές
	-2,5
	-3,6
	-1,0
	-0,3

	Αναπτυσσόμενες αγορές
	-4,2
	-2,3
	2,0
	3,5

	Αναδυόμενες αγορές
	1,3
	-0,1
	-1,5
	8,1


1	Για λεπτομέρειες επί των Εναλλακτικών Δεικτών Μέτρησης Απόδοσης («ΕΔΜΑ»), παραπέμπουμε στις ενότητες «Εναλλακτικοί Δείκτες Μέτρησης Απόδοσης («ΕΔΜΑ»)» και «Ορισμοί και συμφωνίες ΕΔΜΑ».
Περιληπτική ενημέρωση
Οι εμπορικές συνθήκες στις αγορές μας παρέμειναν σε μεγάλο βαθμό αμετάβλητες σε σχέση με το πρώτο εξάμηνο του έτους, με αποτέλεσμα ο όγκος πωλήσεων να κυμανθεί για το τρίτο τρίμηνο σύμφωνα με τις προσδοκίες μας. Ο ρυθμός αύξησης του όγκου πωλήσεων στις αναπτυσσόμενες και αναπτυγμένες αγορές επηρεάστηκε από την υψηλή συγκριτική βάση του αντίστοιχου τριμήνου πέρυσι, στη διάρκεια του οποίου οι ιδιαίτερα υψηλές θερμοκρασίες κατά τους καλοκαιρινούς μήνες σε κάποιες από τις χώρες όπου δραστηριοποιούμαστε ενίσχυσαν τη ζήτηση, κυρίως στην κατηγορία των εμφιαλωμένων νερών. 
Ο όγκος πωλήσεων του Ομίλου μειώθηκε κατά 1,0% στη διάρκεια του τριμήνου, έναντι αύξησης 5,4% το αντίστοιχο τρίμηνο πέρυσι. Η έμφασή μας στις πρωτοβουλίες διαχείρισης της αύξησης των εσόδων και η βελτίωση του μείγματος κατηγορίας και συσκευασίας, σε συνδυασμό με τις αυξήσεις τιμών στις αναδυόμενες αγορές οδήγησαν σε μία αύξηση 3,8% των καθαρών εσόδων από πωλήσεις ανά κιβώτιο σε ουδέτερη συναλλαγματική βάση. Ως αποτέλεσμα, η αύξηση των καθαρών εσόδων από πωλήσεις σε ουδέτερη συναλλαγματική βάση στη διάρκεια του τριμήνου ανήλθε σε 2,8%. Συνυπολογίζοντας τον αρνητικό αντίκτυπο των συναλλαγματικών ισοτιμιών της τάξης του 4,5%, τα καθαρά έσοδα από πωλήσεις υποχώρησαν κατά 1,9% σε σύγκριση με το αντίστοιχο τρίμηνο πέρυσι.

Αναπτυγμένες αγορές
Ο όγκος πωλήσεων στις αναπτυγμένες αγορές κατέγραψε πτώση της τάξης του 2,5% στη διάρκεια του τριμήνου, έναντι αύξησης 7,4% το αντίστοιχο τρίμηνο πέρυσι. Η πτώση αυτή οφείλεται στη μείωση των πωλήσεων στην κατηγορία των εμφιαλωμένων νερών στην Ιταλία και την Αυστρία καθώς και στην υψηλή συγκριτική βάση λόγω του ιδιαίτερα ζεστού καλοκαιριού το 2015. Οι καλές επιδόσεις της Coke Zero και των ποτών ενέργειας, σε συνδυασμό με την επιτυχημένη κυκλοφορία της Coke Life σε Αυστρία και Ιταλία, αντιστάθμισαν εν μέρει την πτώση του όγκου πωλήσεων, που αποδίδεται στην κατηγορία των εμφιαλωμένων νερών. 
Ο όγκος πωλήσεων στην Ιταλία υποχώρησε σε μεσαίο μονοψήφιο ποσοστό, ενώ το αντίστοιχο διάστημα πέρυσι είχε καταγράψει διψήφια αύξηση. Η αύξηση του όγκου πωλήσεων της Coke Life, της Coke Zero και της Fanta αντιστάθμισε μόνο εν μέρει την πτώση στις πωλήσεις της Coca-Cola Regular και της κατηγορίας των εμφιαλωμένων νερών. Στην κατηγορία των ποτών ενέργειας συνεχίστηκε η αυξητική τάση, ως αποτέλεσμα της ευρύτερης διανομής του Monster. 
Ο όγκος πωλήσεων στην Ελλάδα αυξήθηκε κατά χαμηλό μονοψήφιο ποσοστό ως αποτέλεσμα της αύξησης των πωλήσεων στην κατηγορία των εμφιαλωμένων νερών, τα οποία σημείωσαν έτσι το δωδέκατο συνεχόμενο τρίμηνο ανάπτυξης. Τα σήματα Coke Zero, Schweppes και Monster σημείωσαν καλές επιδόσεις, παρά τη συνολική μείωση του όγκου πωλήσεων που καταγράφηκε στην κατηγορία των ανθρακούχων αναψυκτικών. Οι μακροοικονομικές συνθήκες και το εμπορικό περιβάλλον εξακολουθούν να παρουσιάζουν δυσκολίες.
Ο όγκος πωλήσεων στην Αυστρία υποχώρησε κατά υψηλό μονοψήφιο ποσοστό σε συνέχεια του ιδιαίτερα θερμού καλοκαιριού το αντίστοιχο τρίμηνο πέρυσι. Παρότι οι πωλήσεις της Coke Life συνεχίζουν να αυξάνονται μετά την κυκλοφορία της στις αρχές του έτους, το γεγονός αυτό αντιστάθμισε μόνο μερικά την πτώση του όγκου πωλήσεων στην κατηγορία των ανθρακούχων αναψυκτικών. 
Στην Ελβετία, ο όγκος πωλήσεων κατέγραψε χαμηλή μονοψήφια πτώση. Οι καλές επιδόσεις στην κατηγορία των ανθρακούχων αναψυκτικών, ως επακόλουθο των επιτυχημένων κυκλοφοριών νέων προϊόντων και των δραστηριοτήτων προβολής τους, υπεραντισταθμίστηκαν από την πτώση στην κατηγορία των μη ανθρακούχων αναψυκτικών. 
Τα καθαρά έσοδα από πωλήσεις στις αναπτυγμένες αγορές υποχώρησαν κατά 3,6% κατά τη διάρκεια του τριμήνου. Η πτώση του όγκου πωλήσεων σε συνδυασμό με το δυσμενή αντίκτυπο των συναλλαγματικών ισοτιμιών υπεραντιστάθμισαν τα οφέλη από το ευνοϊκό μείγμα κατηγορίας και συσκευασίας. Σε ουδέτερη συναλλαγματική βάση, τα καθαρά έσοδα από πωλήσεις ανά κιβώτιο μειώθηκαν κατά 0,3% στη διάρκεια του τριμήνου. 

Αναπτυσσόμενες αγορές
Ο όγκος πωλήσεων στις αναπτυσσόμενες αγορές μειώθηκε κατά 4,2%, σε σύγκριση με την αύξηση κατά 10,4% το αντίστοιχο τρίμηνο πέρυσι. Η πλειονότητα των χωρών που κατατάσσονται στις αναπτυσσόμενες αγορές κατέγραψε πτώση του όγκου πωλήσεων, λόγω της υψηλής συγκριτικής βάσης της προηγούμενης περιόδου που διαμορφώθηκε από τη ζήτηση στην κατηγορία των εμφιαλωμένων νερών. 
Ο όγκος πωλήσεων στην Πολωνία υποχώρησε κατά μεσαίο μονοψήφιο ποσοστό μετά την υψηλή μονοψήφια αύξηση την αντίστοιχη περίοδο πέρυσι. Οι χαμηλές επιδόσεις οφείλονται, κατά κύριο λόγο, στην κατηγορία των εμφιαλωμένων νερών η οποία επηρεάστηκε αρνητικά από τις μη ευνοϊκές καιρικές συνθήκες. Στην κατηγορία των ποτών ενέργειας διατηρήθηκαν οι ισχυρές επιδόσεις λόγω του Monster, ενώ στην κατηγορία των χυμών και την Coke Zero καταγράφηκαν καλές επιδόσεις. Οι πωλήσεις της Fanta κατέγραψαν καλά ποσοστά αύξησης μετά την επανακυκλοφορία της με βελτιωμένη γεύση και νέα συσκευασία. Τα καθαρά έσοδα από πωλήσεις ανά κιβώτιο σε ουδέτερη συναλλαγματική βάση αυξήθηκαν μετά από επτά συνεχόμενα τρίμηνα πτώσης. 
Ο όγκος πωλήσεων στην Ουγγαρία υποχώρησε κατά μεσαίο μονοψήφιο ποσοστό έναντι διψήφιας αύξησης το αντίστοιχο διάστημα πέρυσι, ως αποτέλεσμα της διψήφιας πτώσης του όγκου πωλήσεων στην κατηγορία των εμφιαλωμένων νερών. Η χαμηλή μονοψήφια αύξηση των πωλήσεων στην κατηγορία των ανθρακούχων αναψυκτικών, κυρίως της Coke Zero και της Sprite, αντιστάθμισε μόνο εν μέρει την πτώση στην κατηγορία των εμφιαλωμένων νερών. Η κατηγορία των ποτών ενέργειας κατέγραψε καλές επιδόσεις ως αποτέλεσμα της κυκλοφορίας του Monster Ultra στο σύνολο της χώρας. 
Στη Δημοκρατία της Τσεχίας ο όγκος πωλήσεων υποχώρησε κατά μεσαίο μονοψήφιο ποσοστό, λόγω των μειωμένων πωλήσεων στην κατηγορία των μη ανθρακούχων αναψυκτικών και ιδίως του εμφιαλωμένου νερού. Τα ανθρακούχα αναψυκτικά κινήθηκαν σε καλά επίπεδα, ενώ καταγράφηκε αύξηση του όγκου πωλήσεων στα προϊόντα με το σήμα Coca Cola και Sprite. Στην κατηγορία των ποτών ενέργειας σημειώθηκε επίσης διψήφια αύξηση. 
Τα καθαρά έσοδα από πωλήσεις στις αναπτυσσόμενες αγορές υποχώρησαν κατά 2,3% στη διάρκεια του τριμήνου. Η πτώση του όγκου πωλήσεων, το αρνητικό μείγμα καναλιών διανομής και ο δυσμενής αντίκτυπος από τις μεταβολές των νομισματικών ισοτιμιών υπεραντιστάθμισαν το βελτιωμένο μείγμα κατηγορίας και συσκευασίας. Τα καθαρά έσοδα από πωλήσεις ανά κιβώτιο σε ουδέτερη συναλλαγματική βάση βελτιώθηκαν σε ποσοστό 3,5%, αντιστρέφοντας έτσι την αρνητική τάση που είχε παρατηρηθεί το πρώτο εξάμηνο του έτους.


Αναδυόμενες αγορές
Ο ρυθμός αύξησης του όγκου πωλήσεων στις αναδυόμενες αγορές βελτιώθηκε σε 1,3% το τρίτο τρίμηνο μετά τις σταθερές επιδόσεις που καταγράφηκαν το πρώτο εξάμηνο του έτους. Η Νιγηρία και η Ρουμανία συνέχισαν την ανοδική τους πορεία, ενώ ο ρυθμός πτώσης του όγκου πωλήσεων στη Ρωσία επιβραδύνθηκε στη διάρκεια του τριμήνου. Στη διάρκεια του τρίτου τριμήνου, όλες οι βασικές κατηγορίες κατέγραψαν αύξηση εκτός από την κατηγορία των εμφιαλωμένων νερών.
Ο όγκος πωλήσεων στη Ρωσία μειώθηκε κατά μεσαίο μονοψήφιο ποσοστό στη διάρκεια του τρίτου τριμήνου, ενώ το πρώτο εξάμηνο του έτους είχε καταγράψει μία πτώση κατά υψηλό μονοψήφιο ποσοστό. Ο ρυθμός πτώσης σημείωσε επιβράδυνση σε όλες τις βασικές κατηγορίες σε σχέση με το αντίστοιχο τρίμηνο πέρυσι, ενώ το μείγμα συσκευασίας βελτιώθηκε κατά 1,9 ποσοστιαίες μονάδες. Είμαστε ικανοποιημένοι από τα αποτελέσματα των εμπορικών δραστηριοτήτων που έχουμε εφαρμόσει, σε ένα οικονομικό περιβάλλον επιβράδυνσης του πληθωρισμού και σταδιακής ανάκαμψης της καταναλωτικής δαπάνης. 
Ο όγκος πωλήσεων στη Νιγηρία κατέγραψε αύξηση για δέκατο συνεχόμενο τρίμηνο, με θετικές επιδόσεις σε όλες τις κατηγορίες. Προσαρμόσαμε με επιτυχία τα εμπορικά μας σχέδια στη νέα πραγματικότητα που διαμορφώνεται στη χώρα λόγω υψηλού πληθωρισμού, αλλάζοντας τα μεγέθη των συσκευασιών και τις τιμές ώστε να ανταποκρίνονται στις ανάγκες των καταναλωτών και το διαθέσιμο εισόδημά τους. Η επένδυση σε νέες γραμμές παραγωγής φιαλών PET τα τελευταία χρόνια έχει ενισχύσει την ευελιξία και την αξία μας. Παρά την επιδείνωση του καταναλωτικού κλίματος, βρισκόμαστε σε καλό δρόμο για να επιτύχουμε μεσαία με υψηλή μονοψήφια αύξηση του όγκου πωλήσεων για το έτος.
Στη Ρουμανία, η μείωση του ΦΠΑ στα προϊόντα μας που θεσπίστηκε τον Ιούνιο του 2015 και η οποία ενίσχυσε τον όγκο πωλήσεων για αρκετά τρίμηνα, ενσωματώθηκε πλέον στη συγκριτική βάση. Παρ’ όλα αυτά, διατηρήθηκε θετική τάση με ισχυρή ανάπτυξη σε όλες τις κατηγορίες εκτός των εμφιαλωμένων νερών. 
Τα έσοδα στις αναδυόμενες αγορές συνέχισαν να πλήττονται σοβαρά από τις δυσμενείς συναλλαγματικές ισοτιμίες. Το αρνητικό αυτό γεγονός αντισταθμίστηκε από την αύξηση των τιμών, κυρίως σε Ρωσία και Νιγηρία, καθώς και από το βελτιωμένο μείγμα κατηγορίας και συσκευασίας, με αποτέλεσμα τα καθαρά έσοδα από πωλήσεις να παραμείνουν σταθερά σε σύγκριση με το αντίστοιχο τρίμηνο πέρυσι. Ο ρυθμός αύξησης των καθαρών εσόδων από πωλήσεις ανά κιβώτιο σε ουδέτερη συναλλαγματική βάση επιταχύνθηκε σε σύγκριση με το πρώτο εξάμηνο του έτους, σημειώνοντας αύξηση 8,1% στη διάρκεια του τρίτου τριμήνου.

Βασικά οικονομικά μεγέθη ανά κατηγορία
Η έμφασή μας στο σχεδιασμό νέων συσκευασιών, οι συχνές προγραμματισμένες εκστρατείες μάρκετινγκ όπως είναι η εκστρατεία «Taste the Feeling» και τα επιλεγμένα μέτρα διατήρησης των τιμών των προϊόντων μας σε προσιτά επίπεδα, υποστήριξαν τις εμπορικές πρωτοβουλίες μας και οδήγησαν σε ικανοποιητική ανάπτυξη στις κατηγορίες ανθρακούχων αναψυκτικών, χυμών και ποτών ενέργειας στη διάρκεια του τριμήνου καθώς και σε βελτιωμένο μείγμα κατηγορίας και συσκευασίας.
Ο όγκος πωλήσεων στην κατηγορία των ανθρακούχων αναψυκτικών αυξήθηκε κατά 1,3% στη διάρκεια του τριμήνου, παρά την αύξηση 4,0% το αντίστοιχο τρίμηνο πέρυσι. Οι καλές επιδόσεις σε Νιγηρία, Ρουμανία, Ουκρανία και Ιρλανδία υπεραντιστάθμισαν την πτώση του όγκου πωλήσεων σε ορισμένες από τις αναπτυγμένες και αναπτυσσόμενες αγορές μας και τη Ρωσία. Στην ίδια κατηγορία, οι πωλήσεις των προϊόντων με το σήμα Coca-Cola αυξήθηκαν κατά 0,2%, και ιδιαίτερα οι πωλήσεις της Coca-Cola Regular. Οι πωλήσεις της Fanta σημείωσαν αύξηση της τάξης του 6,7%, με συνεισφορά από όλες τις αγορές.
Οι πωλήσεις στην κατηγορία των εμφιαλωμένων νερών είχαν μια πολύ υψηλή συγκριτική βάση, έχοντας σημειώσει αύξηση της τάξης του 12,4% το αντίστοιχο τρίμηνο πέρυσι, κατά τη διάρκεια του οποίου πολλές από τις αγορές όπου δραστηριοποιούμαστε βίωσαν ένα εξαιρετικά θερμό καλοκαίρι. Στο πλαίσιο αυτό, ο όγκος πωλήσεων υποχώρησε κατά 8,0%. Στη διάρκεια του τριμήνου οι πωλήσεις στην κατηγορία των χυμών σημείωσαν αύξηση 2,0%, η οποία οφείλεται στις πωλήσεις χυμών στη Ρωσία, τη Ρουμανία και τη Νιγηρία. Ο όγκος πωλήσεων στην κατηγορία των ποτών ενέργειας κατέγραψε αύξηση της τάξης του 24,0%, με ισχυρές επιδόσεις σε όλες τις αγορές μας, ιδιαίτερα λόγω των πωλήσεων του σήματος Monster. 
Το ποσοστό των συσκευασιών άμεσης κατανάλωσης βελτιώθηκε κατά 1,7 ποσοστιαίες μονάδες με καλές επιδόσεις να καταγράφονται στις μικρότερες συσκευασίες σε όλες τις αγορές. Το ποσοστό των συσκευασιών ανθρακούχων αναψυκτικών άμεσης κατανάλωσης βελτιώθηκε κατά 1,1 ποσοστιαίες μονάδες ενώ η κατηγορία των εμφιαλωμένων νερών κατέγραψε βελτίωση κατά 3,4 ποσοστιαίες μονάδες.

Βιωσιμότητα – Βασικά σημεία
Στις 30 Σεπτεμβρίου 2016 ανακοινώσαμε επτά νέους στόχους βιωσιμότητας για το 2020, συμπεριλαμβανομένης της χρήσης ανανεώσιμων και καθαρών πηγών ενέργειας σε ποσοστό 40% επί του συνόλου των ενεργειακών μας αναγκών, της ανάκτησης κατά μέσο όρο του 40% των συνολικών συσκευασιών που διατίθενται στις αγορές μας με σκοπό την ανακύκλωσή τους, της μείωσης της πρωτογενούς συσκευασίας σε ποσοστό 25% ανά λίτρο παραγόμενου αναψυκτικού και της επένδυσης του 2% των ετήσιων κερδών προ φόρων στις κοινότητες. Οι επτά νέοι στόχοι έρχονται να προστεθούν στις εξαγγελθείσες το 2015 αρχικές δεσμεύσεις του Ομίλου για το 2020 σε σχέση με τη μείωση της έντασης[footnoteRef:1] κατανάλωσης νερού που χρησιμοποιείται στη διαδικασία παραγωγής των αναψυκτικών και εκπομπών διοξειδίου του άνθρακα της παραγωγικής μας διαδικασίας κατά 30% και 50% αντίστοιχα. [1:  Η ένταση αναφέρεται στην ποσότητα νερού που χρησιμοποιούμε ή εκπομπών διοξειδίου του άνθρακα που πραγματοποιούμε για την παραγωγή ενός λίτρου αναψυκτικού.] 

Η προσέγγισή μας ως προς τη βιωσιμότητα αναγνωρίστηκε το Σεπτέμβριο, οπότε και διακριθήκαμε ως η πρώτη εταιρεία που έλαβε τον τίτλο της κορυφαίας βιομηχανίας αναψυκτικών στους δείκτες Dow Jones World Sustainability και Dow Jones Europe Sustainability για τρίτη συνεχή χρονιά. 


















Συμπληρωματική πληροφόρηση
	
	Γ’ τρίμηνο
	Γ’ τρίμηνο
	%
	Εννέα μήνες 
	Εννέα μήνες
	%

	 Σύνολο Ομίλου
	2016
	2015
	Μεταβολή
	2016
	2015
	Μεταβολή

	Όγκος πωλήσεων (εκατ. κιβώτια)
	571,6
	577,1
	-1,0%
	1.578,9
	1.583,7
	-0,3%

	Καθαρά έσοδα από πωλήσεις 
(€ εκατ.)
	1.735,3
	1.768,7
	-1,9%
	4.779,2
	4.919,6
	-2,9%

	Καθαρά έσοδα από πωλήσεις ανά κιβώτιο (€)
	3,04
	3,06
	-0,7%
	3,03
	3,11
	-2,6%

	Καθαρά έσοδα από πωλήσεις ανά κιβώτιο σε ουδέτερη συναλλαγματική βάση1 (€)
	3,04
	2,93
	3,8%
	3,03
	2,95
	2,7%

	
	 
	 
	 
	 
	 
	 

	 Αναπτυγμένες αγορές
	 
	 
	 
	 
	 
	 

	Όγκος πωλήσεων (εκατ. κιβώτια)
	175,1
	179,6
	-2,5%
	472,0
	484,9
	-2,7%

	Καθαρά έσοδα από πωλήσεις
 (€ εκατ.)
	677,3
	702,5
	-3,6%
	1.869,9
	1.939,5
	-3,6%

	Καθαρά έσοδα από πωλήσεις ανά κιβώτιο (€)
	3,87
	3,91
	-1,0%
	3,96
	4,00
	-1,0%

	Καθαρά έσοδα από πωλήσεις ανά κιβώτιο σε ουδέτερη συναλλαγματική βάση1 (€)
	3,87
	3,88
	-0,3%
	3,96
	3,95
	0,3%

	
	 
	 
	 
	 
	 
	 

	 Αναπτυσσόμενες αγορές
	 
	 
	 
	 
	 
	 

	Όγκος πωλήσεων (εκατ. κιβώτια)
	105,9
	110,6
	-4,2%
	293,0
	291,4
	0,5%

	Καθαρά έσοδα από πωλήσεις 
(€ εκατ.)
	316,3
	323,8
	-2,3%
	843,1
	852,4
	-1,1%

	Καθαρά έσοδα από πωλήσεις ανά κιβώτιο (€)
	2,99
	2,93
	2,0%
	2,88
	2,93
	-1,7%

	Καθαρά έσοδα από πωλήσεις ανά κιβώτιο σε ουδέτερη συναλλαγματική βάση1 (€)
	2,99
	2,89
	3,5%
	2,88
	2,87
	0,3%

	
	 
	 
	 
	 
	 
	 

	 Αναδυόμενες αγορές
	 
	 
	 
	 
	 
	 

	Όγκος πωλήσεων (εκατ. κιβώτια)
	290,6
	286,9
	1,3%
	813,9
	807,4
	0,8%

	Καθαρά έσοδα από πωλήσεις 
(€ εκατ.)
	741,7
	742,4
	-0,1%
	2.066,2
	2.127,7
	-2,9%

	Καθαρά έσοδα από πωλήσεις ανά κιβώτιο (€)
	2,55
	2,59
	-1,5%
	2,54
	2,64
	-3,8%

	Καθαρά έσοδα από πωλήσεις ανά κιβώτιο σε ουδέτερη συναλλαγματική βάση1 (€)
	2,55
	2,36
	8,1%
	2,54
	2,37
	7,2%



1 Για λεπτομέρειες επί των ΕΔΜΑ παραπέμπουμε στις ενότητες «Εναλλακτικοί Δείκτες Μέτρησης Απόδοσης («ΕΔΜΑ»)» και «Ορισμοί και συμφωνίες  ΕΔΜΑ».
 















Όμιλος Coca-Cola HBC
Η Coca-Cola HBC είναι κορυφαίος εμφιαλωτής προϊόντων της εταιρείας The Coca-Cola Company σε όγκο πωλήσεων, με ετήσιες πωλήσεις, που υπερβαίνουν τα 2 δισεκατομμύρια κιβώτια. Έχει εκτεταμένη γεωγραφική κάλυψη, δραστηριοποιούμενη σε 28 χώρες, όπου εξυπηρετεί περισσότερους από 594 εκατομμύρια ανθρώπους. Η Coca-Cola HBC προσφέρει μεγάλη ποικιλία κυρίως μη αλκοολούχων έτοιμων προς κατανάλωση αναψυκτικών στις εξής κατηγορίες: ανθρακούχα αναψυκτικά, χυμοί, εμφιαλωμένο νερό, ποτά για αθλούμενους, ποτά ενέργειας, έτοιμο προς κατανάλωση τσάι και καφέ. Η Coca-Cola HBC είναι δεσμευμένη να προάγει τη βιώσιμη ανάπτυξη προκειμένου να δημιουργεί αξία τόσο για τις δικές της εμπορικές δραστηριότητες, όσο και για την κοινωνία. Σε αυτό το πνεύμα προσφέρει προϊόντα που ικανοποιούν τις ανάγκες των καταναλωτών, προάγει περιβάλλον εργασίας χωρίς αποκλεισμούς, διεξάγει τις εμπορικές της δραστηριότητες με τρόπους, που προστατεύουν και διατηρούν το περιβάλλον και συμβάλλει στη κοινωνικοοικονομική ανάπτυξη των κατά τόπους κοινωνιών. Η Coca-Cola HBC είναι πρώτη δύναμη στη βιομηχανία των αναψυκτικών στους δείκτες Dow Jones Sustainably World και τους ευρωπαϊκούς δείκτες και εντάσσεται επίσης στο δείκτη FTSE4Good. 

Οι μετοχές της Coca-Cola HBC είναι εισηγμένες στην premium κατηγορία του Χρηματιστηρίου Αξιών του Λονδίνου (LSE: CCH) και στο Χρηματιστήριο Αξιών Αθηνών (ATHEX: EEE). Για περισσότερες πληροφορίες μπορείτε να επισκεφθείτε το δικτυακό τόπο http://www.coca-colahellenic.com.

Πρόσκληση Δικτυακής Τηλεδιάσκεψης

Η Coca-Cola HBC πρόκειται να φιλοξενήσει τηλεδιάσκεψη μεταξύ αναλυτών και επενδυτών του χρηματοοικονομικού τομέα, στην οποία θα συζητηθούν τα αποτελέσματα του τρίτου τριμήνου του 2016 στις 3 Νοεμβρίου 2016 και ώρα Ελβετίας 10:00 π.μ. (ώρα Λονδίνου 09:00 π.μ., ώρα Αθήνας 11:00 π.μ., ώρα Νέας Υόρκης 05:00 π.μ.). Η μαγνητοφωνημένη ηχητική μετάδοση της τηλεδιάσκεψης καθώς και η σχετική απομαγνητοφώνηση θα είναι διαθέσιμα για λήψη σε μορφή αρχείου MP3 στο δικτυακό τόπο της Εταιρείας (http://www.coca-colahellenic.com/investorrelations).

Επόμενη ενημέρωση
16 Φεβρουαρίου 2017	Ετήσιες οικονομικές καταστάσεις για το 2016 και ανακοίνωση αποτελεσμάτων

Ειδική σημείωση για την πληροφόρηση που περιέχεται στο κείμενο
Εκτός αν αναφέρεται διαφορετικά, η παρούσα συνοπτική ενημέρωση καθώς και τα οικονομικά και λειτουργικά στοιχεία και οι λοιπές πληροφορίες που περιέχονται στο κείμενο αφορούν την Coca-Cola HBC AG και τις θυγατρικές της («Coca-Cola HBC» ή η «Εταιρεία» ή «εμείς» ή ο «Όμιλος»).
Το παρόν έγγραφο περιέχει δηλώσεις που αφορούν το μέλλον και συνεπάγονται κινδύνους και αβεβαιότητες. Κατά κανόνα, αλλά όχι πάντοτε, οι δηλώσεις αυτού του είδους περιέχουν ενδεικτικά τις λέξεις «πιστεύουμε», «προοπτική», «κατευθυντήριες γραμμές», «σκοπεύουμε», «αναμένουμε», «προβλέπουμε», «σχεδιάζουμε», «στοχεύουμε» και άλλες παρόμοιες διατυπώσεις που αφορούν το μέλλον. Εκτός από τις δηλώσεις που αφορούν γεγονότα του παρελθόντος, όλες οι υπόλοιπες, όπως, μεταξύ άλλων, οι δηλώσεις για τη μελλοντική οικονομική θέση και τα αποτελέσματά μας, την προοπτική μας για το 2016 και τα επόμενα χρόνια, την επιχειρηματική μας στρατηγική και τα αποτελέσματα της επιβράδυνσης του ρυθμού της παγκόσμιας οικονομικής ανάπτυξης, για τον αντίκτυπο της κρίσης κρατικού χρέους, τις μεταβολές νομισματικών ισοτιμιών, τις πρόσφατες εξαγορές μας και τις ενέργειες αναδιοργάνωσης στις επιχειρηματικές μας δραστηριότητες και την οικονομική μας κατάσταση, τις μελλοντικές συναλλαγές μας με την εταιρεία The Coca-Cola Company, τους προϋπολογισμούς, τα προβλεπόμενα επίπεδα κατανάλωσης και παραγωγής, τις προβλέψεις για το κόστος πρώτων υλών και τα άλλα στοιχεία κόστους, τις εκτιμήσεις κεφαλαιουχικών δαπανών, ελεύθερων ταμειακών ροών ή πραγματικών φορολογικών συντελεστών, τα σχέδια και τους στόχους της διοίκησης της Εταιρείας σε σχέση με μελλοντικές δράσεις αποτελούν αναφορές στο μέλλον. Εκ φύσεως, τέτοιες δηλώσεις που αφορούν το μέλλον ενέχουν κινδύνους και αβεβαιότητες, εφόσον αντανακλούν τις σημερινές μας εκτιμήσεις και προσδοκίες για μελλοντικά γεγονότα και περιστάσεις που μπορεί να αποδειχθούν ανακριβείς. Τα πραγματικά αποτελέσματα της Εταιρείας ενδέχεται να διαφέρουν σε ουσιώδη βαθμό από τις δηλώσεις για το μέλλον που περιέχονται στο παρόν έγγραφο για διάφορους λόγους, όπως μεταξύ άλλων, οι κίνδυνοι που αναφέρονται στην Ετήσια Ενοποιημένη Έκθεση του 2015 και την Εξαμηνιαία Χρηματοοικονομική Έκθεση για την εξάμηνη περίοδο που έληξε στις 1 Ιουλίου 2016 για την Coca-Cola HBC AG και τις θυγατρικές της εταιρείες. 
Αν και πιστεύουμε ότι, κατά την ημερομηνία σύνταξης του παρόντος, οι προσδοκίες που αντικατοπτρίζονται στις εν λόγω δηλώσεις για το μέλλον είναι εύλογες, δεν μπορούμε να σας διαβεβαιώσουμε ότι τα μελλοντικά μας αποτελέσματα, το επίπεδο επιχειρηματικής δραστηριότητας, οι επιδόσεις ή τα επιτεύγματά μας θα ικανοποιήσουν αυτές τις προσδοκίες. Επιπλέον, ούτε εμείς, ούτε τα στελέχη, οι υπάλληλοι, οι σύμβουλοι, ούτε οποιοδήποτε άλλο πρόσωπο αναλαμβάνει την ευθύνη για την ακρίβεια και την πληρότητα δηλώσεων που αφορούν το μέλλον. Μετά την ημερομηνία της περιληπτικής ενημέρωσης αυτής, εκτός αν είμαστε υποχρεωμένοι από το νόμο ή τους κανόνες της Financial Conduct Authority του Ηνωμένου Βασιλείου, δεν σκοπεύουμε απαραιτήτως να προσαρμόσουμε καμία από τις δηλώσεις που αφορούν το μέλλον για να τις εναρμονίσουμε είτε σε σχέση με τα πραγματικά αποτελέσματα είτε σε σχέση με τυχόν μεταβολή των προσδοκιών μας.

Εναλλακτικοί δείκτες μέτρησης απόδοσης («ΕΔΜΑ»)
Ο Όμιλος χρησιμοποιεί συγκεκριμένους ΕΔΜΑ ως γνώμονα για τη λήψη οικονομικών και επιχειρηματικών αποφάσεων, αποφάσεων σχεδιασμού, καθώς και για λόγους αξιολόγησης και αναφοράς των επιδόσεων του Ομίλου. Μέσω των ΕΔΜΑ παρέχεται πρόσθετη πληροφόρηση και σχηματίζεται σαφέστερη εικόνα για τις λειτουργικές και οικονομικές επιδόσεις, την οικονομική κατάσταση και τις ταμειακές ροές του Ομίλου. Οι ΕΔΜΑ πρέπει να εξετάζονται σε σχέση με και όχι κατ’ αποκλεισμό των αντίστοιχων στοιχείων που παρουσιάζονται σύμφωνα με τα Διεθνή Πρότυπα Χρηματοοικονομικής Αναφοράς (ΔΠΧΑ). 

Ορισμοί και συμφωνίες ΕΔΜΑ
ΕΔΜΑ σε ουδέτερη συναλλαγματική βάση
Ο Όμιλος αξιολογεί επίσης τις λειτουργικές και τις οικονομικές αποδόσεις του σε ουδέτερη συναλλαγματική βάση (δηλαδή χωρίς να λαμβάνει υπόψη την επίδραση της διακύμανσης των συναλλαγματικών ισοτιμιών από τη μία περίοδο στην άλλη). Οι εναλλακτικοί δείκτες μέτρησης απόδοσης σε ουδέτερη συναλλαγματική βάση υπολογίζονται προσαρμόζοντας τα ποσά της προηγούμενης περιόδου σε σχέση με την επίδραση των συναλλαγματικών ισοτιμιών την τρέχουσα περίοδο. Τα μεγέθη σε ουδέτερη συναλλαγματική βάση επιτρέπουν στους αναγνώστες να επικεντρωθούν στις αποδόσεις του Ομίλου, χωρίς να επηρεάζονται από τις μεταβολές των συναλλαγματικών ισοτιμιών που ισχύουν για τις λειτουργικές δραστηριότητες του Ομίλου από περίοδο σε περίοδο. 
Καθαρά έσοδα από πωλήσεις σε ουδέτερη συναλλαγματική βάση και καθαρά έσοδα από πωλήσεις ανά κιβώτιο σε ουδέτερη συναλλαγματική βάση
Τα καθαρά έσοδα από πωλήσεις σε ουδέτερη συναλλαγματική βάση και τα καθαρά έσοδα από πωλήσεις ανά κιβώτιο σε ουδέτερη συναλλαγματική βάση υπολογίζονται προσαρμόζοντας τα καθαρά έσοδα από πωλήσεις της προηγούμενης περιόδου με τον αντίκτυπο των μεταβολών στις συναλλαγματικές ισοτιμίες που ισχύουν για την τρέχουσα περίοδο.
Ο υπολογισμός των καθαρών εσόδων από πωλήσεις σε ουδέτερη συναλλαγματική βάση και των καθαρών εσόδων από πωλήσεις ανά κιβώτιο σε ουδέτερη συναλλαγματική βάση και η συμφωνία με τα ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, έχει ως εξής:

	Συμφωνία καθαρών εσόδων από πωλήσεις ανά κιβώτιο σε ουδέτερη συναλλαγματική βάση (ποσά σε € εκατ. πλην διαφορετικής μνείας)

	
	

	
	Γ’ τρίμηνο 2016

	
	Αναπτυγμένες
	Αναπτυσσόμενες
	Αναδυόμενες
	Ενοποιημένα

	Καθαρά έσοδα από πωλήσεις
	677,3
	316,3
	741,7
	1.735,3

	Συναλλαγματική επίδραση
	-
	-
	-
	-

	Καθαρά έσοδα από πωλήσεις σε
ουδέτερη συναλλαγματική βάση
	677,3
	316,3
	741,7
	1.735,3

	Όγκος πωλήσεων (εκατ. κιβώτια)
	175,1
	105,9
	290,6
	571,6

	Καθαρά έσοδα από πωλήσεις ανά
κιβώτιο σε ουδέτερη συναλλαγματική
βάση (€)
	3,87
	2,99
	2,55
	3,04

	
	

	
	Γ’ τρίμηνο 2015

	
	Αναπτυγμένες
	Αναπτυσσόμενες
	Αναδυόμενες
	Ενοποιημένα

	Καθαρά έσοδα από πωλήσεις
	702,5
	323,8
	742,4
	1.768,7

	Συναλλαγματική επίδραση
	(6,5)
	(3,9)
	(64,8)
	(75,2)

	Καθαρά έσοδα από πωλήσεις σε
ουδέτερη συναλλαγματική βάση
	696,0
	319,9
	677,6
	1.693,5

	Όγκος πωλήσεων (εκατ. κιβώτια)
	179,6
	110,6
	286,9
	577,1

	Καθαρά έσοδα από πωλήσεις ανά
κιβώτιο σε ουδέτερη συναλλαγματική
βάση (€)
	3,88
	2,89
	2,36
	2,93

	
	

	
	Εννέα μήνες 2016

	
	Αναπτυγμένες
	Αναπτυσσόμενες
	Αναδυόμενες
	Ενοποιημένα

	Καθαρά έσοδα από πωλήσεις
	1.869,9
	843,1
	2.066,2
	4.779,2

	Συναλλαγματική επίδραση
	-
	-
	-
	-

	Καθαρά έσοδα από πωλήσεις σε
ουδέτερη συναλλαγματική βάση
	1.869,9
	843,1
	2.066,2
	4.779,2

	Όγκος πωλήσεων (εκατ. κιβώτια)
	472,0
	293,0
	813,9
	1.578,9

	Καθαρά έσοδα από πωλήσεις ανά
κιβώτιο σε ουδέτερη συναλλαγματική
βάση (€)
	3,96
	2,88
	2,54
	3,03





	
	Εννέα μήνες 2015

	
	Αναπτυγμένες
	Αναπτυσσόμενες
	Αναδυόμενες
	Ενοποιημένα

	Καθαρά έσοδα από πωλήσεις
	1.939,5
	852,4
	2.127,7
	4.919,6

	Συναλλαγματική επίδραση
	(22,7)
	(16,8)
	(214,8)
	(254,3)

	Καθαρά έσοδα από πωλήσεις σε
ουδέτερη συναλλαγματική βάση
	1.916,8
	835,6
	1.912,9
	4.665,3

	Όγκος πωλήσεων (εκατ. κιβώτια)
	484,9
	291,4
	807,4
	1.583,7

	Καθαρά έσοδα από πωλήσεις ανά
κιβώτιο σε ουδέτερη συναλλαγματική
βάση (€)
	3,95
	2,87
	2,37
	2,95

